## Pravilnik o troškovima postupka registracije i prava uporabe registrirane oznake jakih alkoholnih i aromatiziranih pića

### NN 123/2007 (30.11.2007.), Pravilnik o troškovima postupka registracije i prava uporabe registrirane oznake jakih alkoholnih i aromatiziranih pića

# MINISTARSTVO POLJOPRIVREDE, ŠUMARSTVA I VODNOGA GOSPODARSTVA

**3559**

Na temelju članka 123. Zakona o hrani (»Narodne novine« br. 46/07) i članaka 8.
i 13. Pravilnika o priznavanju i zaštiti oznaka jakih alkoholnih i
aromatiziranih pića (»Narodne novine« br. 20/07) ministar poljoprivrede,
šumarstva i vodnoga gospodarstva donosi

## PRAVILNIK

### O TROŠKOVIMA POSTUPKA REGISTRACIJE I PRAVA UPORABE REGISTRIRANE OZNAKE JAKIH ALKOHOLNIH I AROMATIZIRANIH PIĆA

Članak 1.

Ovim Pravilnikom propisuju se troškovi postupka registracije i pra­va uporabe
registrirane oznake jakih alkoholnih i aromatiziranih pića.

Članak 2.

Troškove postupka registracije i prava uporabe registrirane oznake jakih
alkoholnih i aromatiziranih pića plaća fizička ili pravna osoba koja podnosi
zahtjev za registraciju ili zahtjev za pravo uporabe registrirane oznake pića.

Članak 3.

Troškovi postupka registracije oznaka jakih alkoholnih i aromatiziranih pića
iznose za:

|  |  |  |
| --- | --- | --- |
| 1. | zahtjev za registraciju odnosno stavljanje proizvoda na Listu jakih alkoholnih i aromatiziranih pića podrijetlom iz Hrvatske i za izdavanje rješenja o registraciji | 70,00 kn upravne pristojbe; |
| 2. | postupak ispitivanja zahtjeva za registraciju (naknada svakom članu Povjerenstva po sastanku). | 300,00 kn; |
| 3. | objavu zahtjeva za registraciju u »Narod­nim novinama« | plaća se naknada u visini stvarnih troš­kova; |
| 4. | postupak povodom prigovora na zahtjev | 500,00 kn; |
| 5. | upis u Upisnik korisnika registrirane oznake | 400,00 kn; |
| 6. | objavu izmjene Liste u »Narodnim novi­nama« | plaća se naknada u visini stvarnih troškova |

Članak 4.

Troškovi postupka prava uporabe registrirane oznake jakih alkoholnih i
aromatiziranih pića iznose za:

|  |  |  |
| --- | --- | --- |
| 1. | zahtjev za pravo uporabe registrirane oznake i za izdavanje rješenja o pravu uporabe registrirane oznake | 70,00 kn upravne pristojbe; |
| 2. | postupak ispitivanja zahtjeva za pravo uporabe registrirane oznake (naknada svakom članu Povjerenstva po sastanku) | 300,00 kn; |
| 3. | objavu zahtjeva za pravo uporabe registri­rane oznake u »Narodnim novinama« | plaća se naknada u visini stvarnih troš­kova |
| 4. | postupak povodom prigovora na zahtjev za pravo uporabe registrirane oznake | 500,00 kn; |
| 5. | upis u Upisnik korisnika registrirane oz­na­ke za pravo uporabe registrirane oznake | 400,00 kn; |
| 6. | zahtjev za brisanje iz Upisnika i izdavanje rješenja o brisanju ovlaštenog korisnika registrirane oznake iz Upisnika | 70,00 kn upravne pristojbe. |

Članak 5.

Za postupak ispitivanja zahtjeva za registraciju i zahtjeva za pravo uporabe
registrirane oznake naknada iz članka 3. točka 2. i članka 4. točka 2. plaća se
u korist računa Državnog proračuna Republike Hrvatske 1001005-1863000160, model
plaćanja 65, poziv na broj odobrenja 7005-310-1079-0111.

Članak 6.

Za objavu zahtjeva za registraciju i zahtjeva za pravo uporabe registrirane
oznake u »Narodnim novinama« plaća se naknada u visini stvarnih troškova u
korist računa Državnog proračuna Repub­like Hrvatske 1001005-1863000160, model
plaćanja 65, poziv na broj odobrenja 7005-310-1079-0211.

Članak 7.

Za objavu izmjene Liste u »Narodnim novinama« plaća se nak­nada u visini
stvarnih troškova u korist računa Državnog proračuna Republike Hrvatske
1001005-1863000160, model plaćanja 65, poziv na broj odobrenja
7005-310-1079-0211.

Članak 8.

Za postupak povodom prigovora na zahtjev za registraciju i zahtjeva za pravo
uporabe registrirane oznake naknada iz članka 3. točka 4. i članka 4. točka 4.
plaća se u korist računa Državnog proračuna Republike Hrvatske
1001005-1863000160, model plaćanja 64, poziv na broj odobrenja 5002-1079-XXXXXXXX
(XXXXXXXXX-matični broj stranke ili 0111).

Članak 9.

Za upis u Upisnik korisnika registrirane oznake naknada iz članka 3. točka 5. i
članka 4. točka 5. plaća se u korist računa Državnog proračuna Republike
Hrvatske 1001005-1863000160, model plaćanja 64, poziv na broj odobrenja
5002-1079-XXXXXXXX(XXXXXXXXX-matični broj stranke ili 0211).

Članak 10.

Naknade iz članaka 5., 6., 7., 8. i 9. ovoga Pravilnika odredit će se
zaključkom.

Članak 11.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-02/07-01/113
Urbroj: 525-1-07-1
Zagreb, 23. studenoga 2007.

Ministar
**Petar Čobanković**, v. r.

Pravilnik, NN 123/2007-3559